CELEX: 62012CN0458
Language: da
Date: 2012-10-11 00:00:00
Title: Sag C-458/12: Anmodning om præjudiciel afgørelse indgivet af Tribunale di Trento (Italien) den 11. oktober 2012 — Lorenzo Amatori m.fl. mod Telecom Italia SpA og Shared Service Center Srl

15.12.2012   
            
            
               DA
            
            
               Den Europæiske Unions Tidende
            
            
               C 389/6
            
         Anmodning om præjudiciel afgørelse indgivet af Tribunale di Trento (Italien) den 11. oktober 2012 — Lorenzo Amatori m.fl. mod Telecom Italia SpA og Shared Service Center Srl
   (Sag C-458/12)
   2012/C 389/09
   Processprog: italiensk
   
      Den forelæggende ret
   
   Tribunale di Trento
   
      Parter i hovedsagen
   
   
      Sagsøgere: Lorenzo Amatori m.fl.
   
      Sagsøgte: Telecom Italia SpA og Shared Service Center Srl
   
      Præjudicielle spørgsmål
   
   
               1)
            
            
               Er EU-retten på området »overførsel af en del af en virksomhed« [navnlig artikel 1, stk. 1, litra a) og b), sammenholdt med artikel 3, stk. 1, i Rådets direktiv 2001/23/EF (1) af 12.3.2001] til hinder for en national forskrift som den, der er indeholdt i artikel 2112, stk. 5, i codice civile, hvorefter erhververen overtager overdragerens arbejdsforhold, uden krav om de overførte arbejdstageres samtykke, også i tilfælde af, at den overførte del af virksomheden ikke udgør en funktionelt uafhængig økonomisk enhed, som allerede eksisterede før overførslen og som på tidspunktet for overførslen kan opfattes som sådan af både overdrageren og erhververen?
            
         
               2)
            
            
               Er EU-retten på området »overførsel af en del af en virksomhed« [navnlig artikel 1, stk. 1, litra a) og b), sammenholdt med artikel 3, stk. 1, i Rådets direktiv 2001/23/EF af 12.3.2001] til hinder for en national forskrift som den, der er indeholdt i artikel 2112, stk. 5, i codice civile, hvorefter erhververen overtager overdragerens arbejdsforhold, uden krav om de overførte arbejdstageres samtykke, også i tilfælde af, at den overdragende virksomhed efter overførslen udøver en betydelig styringsbeføjelse over for erhververen, som finder udtryk i et tæt opdragsgiverforhold og en sammenblanding af den erhvervsmæssige risiko?
            
         
      (1)  Rådets direktiv 2001/23/EF af 12.3.2001 om tilnærmelse af medlemsstaternes lovgivning om varetagelse af arbejdstagernes rettigheder i forbindelse med overførsel af virksomheder eller bedrifter eller af dele af virksomheder eller bedrifter (EFT L 82, s. 16).